বিএনপিকে মহাজাতীয় ঐক্য গড়ে তোলার আহ্বান জানিয়েছে বাংলাদেশ জামায়াতে ইসলামী। তিনি বলেন, আর ছিটেফোঁটা আন্দোলন নয়, সরকার পতনের এক দফা আন্দোলন করতে হবে।    আজ মঙ্গলবার বিকেলে রাজধানীর  মহানগর কার্যালয়ের সামনে এক সমাবেশে জামায়াতে ইসলামীর ভারপ্রাপ্ত সেক্রেটারি জেনারেল এটিএম আজহারুল ইসলাম এ আহ্বান জানান।      বিএনপির চেয়ারপারসন খালেদা জিয়াকে উদ্দেশ্য করে জামায়াতের এই নেতা বলেন, আপনি আপসহীন নেত্রী। দেশ ও দেশের জনগণ অসহায়। আলেম-ওলামারাও অসহায়। x91আপনি কর্মসূচি দিন। আপনার নেতৃত্বে জনগণ ঐক্যবদ্ধ হয়ে এগিয়ে যাবে।x92    দলের শীর্ষ নেতাদের মুক্তির দাবি ও হরতালের আগের দিন ৯ জুলাই জামায়াত শিবিরের নেতা-কর্মীদের গ্রেপ্তারের প্রতিবাদে আজ বিক্ষোভ সমাবেশের আয়োজন করে দলটি।    দলের নায়েবে আমির মাওলানা দেলাওয়ার হোসাইন সাঈদীর বিরুদ্ধে ৪ হাজার পৃষ্ঠার অভিযোগপত্রের প্রসঙ্গে আজহারুল ইসলাম আরো বলেন, এই অভিযোগপত্র প্রকাশ করুন। জনগণ এ অভিযোগপত্র দেখতে চায়।    আজহার বিএনপির চিফ হুইপ জয়নুল আবদিন ফারুকের উপর হামলার প্রতিবাদ করে বলেন, এই হামলা স্বরাষ্ট্রমন্ত্রীর উস্কানিতেই হয়েছে। তিনি স্বরাষ্ট্রমন্ত্রীর বিচার দাবি করেন।    সমাবেশে দলের সহকারী সেক্রেটারি শফিকুল রহমান, প্রচার সেক্রেটারি তাসনীম আলম, কেন্দ্রীয় কর্মপরিষদের সদস্য ইজ্জত উল্লাহ প্রমুখ উপস্থিত ছিলেন। এতে  সভাপতিত্ব করেন ঢাকা মহানগর কমিটির আমির রফিকুল ইসলাম খান।